CELEX: C2006/294/33
Language: hu
Date: 2006-12-02 00:00:00
Title: C-314/05. P. sz. ügy: A Bíróság (ötödik tanács) 2006. június 29-i végzése – Creative Technology Ltd kontra Belső Piaci Harmonizációs Hivatal (védjegyek és formatervezési minták) (OHIM), José Vila Ortiz (Fellebbezés – Közösségi védjegy – A 40/94/EK rendelet 8. cikke (1) bekezdésének b) pontja – Összetéveszthetőség – Felszólalási eljárás – A PC WORKS közösségi szóvédjegy lajstromozása iránti kérelem – W WORK PRO nemzeti ábrás védjegy jogosultjának felszólalása – Részben elfogadhatatlan, részben nyilvánvalóan megalapozatlan fellebbezés)

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/20
            
         A Bíróság (ötödik tanács) 2006. június 29-i végzése – Creative Technology Ltd kontra Belső Piaci Harmonizációs Hivatal (védjegyek és formatervezési minták) (OHIM), José Vila Ortiz
   (C-314/05. P. sz. ügy) (1)
   
   (Fellebbezés - Közösségi védjegy - A 40/94/EK rendelet 8. cikke (1) bekezdésének b) pontja - Összetéveszthetőség - Felszólalási eljárás - A PC WORKS közösségi szóvédjegy lajstromozása iránti kérelem - W WORK PRO nemzeti ábrás védjegy jogosultjának felszólalása - Részben elfogadhatatlan, részben nyilvánvalóan megalapozatlan fellebbezés)
   (2006/C 294/33)
   Az eljárás nyelve: angol
   Felek
   
      Felperes: Creative Technology Ltd (képviselők: S. Jones és P. Rawlinson, solicitor-ok)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM) (képviselő: S. Laitinen, meghatalmazott), José Vila Ortiz
   Tárgy
   Az Elsőfokú Bíróság (negyedik tanács) T-352/02. sz. Creative Technology kontra OHIM ügyben 2005. május 25-én hozott azon ítélete ellen benyújtott fellebbezés, amely mint megalapozatlant, elutasította a 9. osztályba tartozó árukra vonatkozó „PC WORKS” közösségi védjegy bejelentője által a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 265/2001-4. sz. 2002. szeptember 4-i azon határozata ellen benyújtott hatályon kívül helyezés iránti keresetet, amely elutasította a felszólalási osztály azon határozata ellen benyújtott fellebbezést, amely megtagadta az említett védjegy lajstromozását a 9. osztályba tartozó árukra vonatkozó „W WORK PRO” nemzeti ábrás védjegy jogosultja által indított felszólalási eljárás keretében.
   Rendelkező rész
   
               1)
            
            
               A Bíróság a fellebbezést elutasítja.
            
         
               2)
            
            
               A Bíróság a Creative Technology Ltd-et kötelezi a költségek viselésére.
            
         
      (1)  HL C 296., 2005. 11. 26.